खतरे आली दुई गल्ल ओ तेजी ऐ जिस तेजी कन्ने डोगरी च कवतां लखोआ करदियां न। कोई बी कम्म बड़ा तोले तोले होऐ जां कीता जा तां ओदे च गडबड़ होई जाने दा डर बने दा गै रौह्‌न्दा ऐ। उयै डर अज्ज डोगरी कवता-साहित्य दी तेजी कन्ने होने आली सिर्जना गी दिक्खियै सामनै आवै करदा ऐ। [इत्थें इस गल्लै गी होर अग्गें स्पष्ट करने आस्तै श्री शिवनाथ दे लेख दी बी मदद लैती जाई सकदी ऐ, जेदे च शैल, सफल कविता आस्तै उनें पंजे गुणें दा होना जरूरी दस्सेया ऐ]।